
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1077442/1279/0001 ( 1 ) 

Καθορισμός αριθμού ατόμων που θα επαναπροσληφθούν 
στην Επιτροπή Ολυμπίων και Κληροδοτημάτων κατά το Β’ 
εξάμηνο του έτους 1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της παραγρ. 10 του άρθρου 25 του Ν. 
2190/94 (ΦΕΚ 28/Α') «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης», 

β) του άρθρου 27 του Ν. 2081/92 (ΦΕΚ 154/Α ), με το 
οποίο προστέθηκε άρθρο 29 Α' στο Ν. 1558/85 (ΦΕΚ 137 
Α’). 

2. Την κοινή απόφαση των Υπουργών Προεδρίας της Κυ¬ 
βέρνησης και Οικονομικών αριθ. 1055619/972/0001/ 
24.6.94, με την οποία καθορίστηκε κατά κλάδο η ειδικότητα 
ο αριθμός των επαναπροσλαμβανομένων στην Επιτροπή 
Ολυμπίων και Κληροδοτημάτων. 

3. Το γεγονός ότι από την έκδοση της απόφασης αυτής 
προκαλείται δαπάνη σε βάρος του Προϋπολογισμού της Επι¬ 
τροπής Ολυμπίων και Κληροδοτημάτων, έτους 1994, στον 
οποίο υπάρχει εγγεγραμμένη πίστωση. 


4. Τον αριθμό των αιτήσεων επαναπρόσληψης καθώς και 
τις επιτακτικές υπηρεσιακές ανάγκες, αποφασίζουμε: 

Ορίζουμε όπως τα δύο (2) άτομα που υπέβαλαν, σύμφωνα 
με τις διατάξεις του άρθρου 25 παραγρ. 3 του Ν. 2190/94, αί¬ 
τηση επαναπρόσληψης στην Επιτροπή Ολυμπίων και Κληρο¬ 
δοτημάτων και πληρούν τις νόμιμες προϋποθέσεις, επανα¬ 
προσληφθούν κατά το Β' εξάμηνο του τρέχοντος έτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Ιουλίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1076934/6119-20/0016 (2) 

Παράταση καταβολής οφειλών προς το Δημόσιο στη ΔΟΥ 
Θήρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντςς υπόψη: 

1. Τη διάταξη του άρθρου 8 του Ν. 1284/1982 (ΦΕΚ 114 
Α'/82), με την οποία εξουσιοδοτείται ο Υπουργός Οικονομι¬ 
κών να παρατείνει, με αποφάσεις του, τις προθεσμίες κατα¬ 
βολής των βεβαιωμένων χρεών προς το Δημόσιο. 

2. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84 Α/92) με την οποία παρέχεται εξουσιο¬ 
δότηση στον Υπουργό Οικονομικών να παρατείνει, με από¬ 
φασή του, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσεων, σε 
εξαιρετικές περιπτώσεις. 

3. Το γεγονός ότι, λόγω των καταλήψεων που έγιναν στην 
πρωτεύουσα της Θήρας από μηχανικούς, εργολάβους, οικο¬ 
δόμους κ.λπ. στις 29 και 30.6.1993, είχε ως αποτέλεσμα να 
μη λειτουργήσει η ΔΟΥ και να δημιουργηθούν προβλήματα 
στην εκπλήρωση των υποχρεώσεων των φορολογουμένων 
προς το Δημόσιο. 

4. Την αριθ. 1026431/268/0006Α/2.3.94 (ΦΕΚ 154/ 
7.3.94 τ.Β') κοινή απόφαση του Πρωθυπουργού και του 
Υπουργού Οικονομικών, με την οποία εκχωρούνται αρμοδιό¬ 
τητες στους Υφυπουργούς Οικονομικών. 

5. Το γεγονός ότι με την παρούσα απόφαση δεν προκαλεί- 
ται δαπάνη στον κρατικό προϋπολογισμό, αποφασίζουμε: 

1. Παρατείνουμε μέχρι 8 Ιουλίου 1994 τις προθεσμίες κα¬ 
ταβολής των χρεών προς το Δημόσιο και τρίτους που είναι βε¬ 
βαιωμένα στη ΔΟΥ Θήρας και έληξαν στις 30.1ουνίου 1994. 

2. Για το ΦΠΑ, τα τέλη χαρτοσήμου, λοιπά τέλη, φόρο συ¬ 
γκέντρωσης κεφαλαίων, εισφορές και κρατήσεις υπέρ του 
Δημοσίου ή τρίτων που η προθεσμία καταβολής τους στην 
παραπάνω ΔΟΥ έληξε στις 29 και 30 Ιουνίου 1994 δεν επι¬ 
βάλλονται προσαυξήσεις και πρόστιμα, εφόσον καταβληθούν 
μέχρι 8 Ιουλίου 1994. 

3. Δηλώσεις αποδοχής προσωρινής αξίας Φ.Μ.Α., που η 
προθεσμία υποβολής τους έληξε στις 30 Ιουνίου 1994 λογί¬ 
ζονται εμπρόθεσμες, εφόσον υποβληθούν μέχρι 8 Ιουλίου 
1994. 

Εμπρόθεσμες λογίζονται και οι βεβαιώσεις εισαγωγής συ¬ 
ναλλάγματος ή δηλώσεις φόρου αιτία θανάτου, κτήσης, εφό¬ 
σον υποβληθούν μέσα στην ίδια προθεσμία (μέχρι 8 Ιουλίου 
1994) και για τις οποίες η νόμιμη ποοθεσμία υποβολής τους 
έληγε στις 30 Ιουνίου 1994. 

4. Η παρούσα απόφαση να δημοσιευθεί στην Εφημερίδα 
της Κυβερνήσεως και ισχύει μόνο για όσους καταβάλλουν ή 
υποβάλλουν τις σχετικές δηλώσεις μέχρι την παραπάνω ημε¬ 
ρομηνία. 

Αθήνα, 1 Ιουλίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 8822 (3) 

Επαναφορά προσωπικού βάσει του Ν. 2190/94 άρθρο 26. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΕΘΝ. ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 26 του Ν. 2190/94. 

2. Το Πρακτικό της Επιτροπής που συστήθηκε σύμφωνα με 
το Ν. 2190/94 για την εξέταση των αιτήσεων επαναφοράς και 
στο οποίο αναφέρεται, ότι η μεταφορά της Ξιουφη Αναστα¬ 
σίας, Διοικητικής υπαλλήλου, έγινε χωρίς την εκδήλωση σχε¬ 
τικής επιθυμίας, αφού μεταφέρθηκε σε υπηρεσία που δεν 
είχε ανάγκη από προσωπικό και η οικογενιακή της κατάσταση 
δεν ήταν γνωστή στο τότε Δ.Σ., η δε μεταφορά της ήταν αδι¬ 
καιολόγητη και αποδέχτηκε το αίτημά της. 

3. Την 2024/26.10.93 (ΦΕΚ 833/93 Β') απόφαση αρμο¬ 
διοτήτων στον Υφυπουργό Υγείας, Πρόνοιας και Κοιν. Ασφα¬ 
λίσεων Φ. Ιωαννίδη, 

4. Το γεγονός ότι δεν προκαλείται πρόσθετη οικονομική 
επιβάρυνση στον Κρατικό Προϋπολογισμό, αποφασίζουμε: 

1. Επαναφέρουμε την υπάλληλο Ξιουφη Αναστασία, κλά¬ 
δου Διοικητικού κατηγορίας ΔΕ με σχέση Εργασίας ιδιωτικού 
δικαίου, αορίστου χρόνου από το Υπουργείο Υγείας Πρόνοιας 
και Κοιν. Ασφαλίσεων ΤΣΑ Πολυγύρου στο Εθνικό Ίδρυμα 
Νεότητας και στην Υπηρεσία που υπηρετούσε πριν την μετα¬ 
φορά της. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1994 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ & ΚΟΙΝ ΑΣΦ/ΣΕΩΝ 

ΑΝΑΣΤΑΣΙΟΣ ΠΕΠΟΝΗΣ Φ. ΙΩΑΝΝΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑ! ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 


Αριθ. 8820 (4) 

Επαναφορά προσωπικού βάσει του Ν. 2190/94 άρθρο 26. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 26 του Ν. 2190/94. 

2. Το Πρακτικό της Επιτροπής που συστήθηκε σύμφωνα με 
το Ν. 2190/94 για την εξέταση των αιτήσεων επαναφοράς και 
στο οποίο αναφέρεται, ότι η μεταφορά του Μυλωνά Παναγι¬ 
ώτη, Οικονομικού υπαλλήλου δεν έγινε σε Υπηρεσία του Δη¬ 
μοσίου όπου ο ίδιος επιθυμούσε να μεταταχθεί και επειδή 
υπέστη μισθολογική μείωση των αποδοχών του» και αποδέ¬ 
χτηκε το αίτημά του. 

3. Την 2024/26.10.93 (ΦΕΚ 833/93 Β') απόφαση αρμο¬ 
διοτήτων στον Υφυπουργό Υγείας, Πρόνοιας και Κοιν. Ασφα¬ 
λίσεων Φ. Ιωαννίδη, 

4. Το γεγονός ότι δεν προκαλείται πρόσθετη οικονομική 
επιβάρυνση στον Κρατικό Προϋπολογισμό, αποφασίζουμε: 

1. Επαναφέρουμε τον υπάλληλο Μυλωνά Παναγιώτη - Κλά¬ 
δου Οικονομικού κατηγορίας ΠΕ με σχέση εργασίας ιδιωτικού 
δικαίου - αορίστου χρόνου, από το Υπουργείο Υγείας Πρό¬ 
νοιας και Κοιν. Ασφαλίσεων - Ταμείο Αρωγής Υπαλ. Υπ. Κοιν. 
Υπηρεσιών στο Εθνικό Ίδρυμα Νεότητας και στην Υπηρεσία 
που υπηρετούσε πριν την μεταφορά του. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΝΑΣΤΑΣΙΟΣ ΠΕΠΟΝΗΣ Φ. ΙΩΑΝΝΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/202 (5) 

Έγκριση Π.Μ.Σ. του τμήματος Στατιστικής του Οικονομικού 
Πανεπιστημίου Αθηνών. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/92 «Εκσυγχρονισμός 
της Ανώτατης Εκπαίδευσης», 

β. Του άρθρου 29 Ατού Ν. 1558/85, όπως αυτό τροποποιή¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
Κρατικού Προϋπολογισμού, η οποία θα καλυφθεί από τον 
προϋπολογισμό του ΥΠΕΠΘ Φ. 120 και ΚΑΕ 2421 με αντί¬ 
στοιχη αύξηση της χορήγησης του Παν/μίου Αθηνών, αποφα¬ 
σίζουμε: 

Εγκρίνουμε από το ακαδημαϊκό έτος 1994 - 1995 τη λει¬ 
τουργία του Π.Μ.Σ. του Τμήματος Στατιστικής του Οικονομι¬ 
κού Παν/μίου Αθηνών, το οποίο κατάρτισε η Γενική Συνέ¬ 
λευση Ειδικής Σύνθεσης του παραπάνω Τμήματος στις Συνε¬ 
δριάσεις της 15 και 17.6.1994 και ενέκρινε η Σύγκλητος Ειδι¬ 
κής Σύνθεσης στη Συνεδρίαση της 23.6.94 και το οποίο έχει 
ως εξής: 

Αρθρο 1 

Γενικές Διατάξεις 

Το Τμήμα Στατιστικής του Οικονομικού Πανεπιστημίου 
Αθηνών οργανώνει και λειτουργεί πρόγραμμα μεταπτυχιακών 
σπουδών (Π.Μ.Σ.) από το ακαδημαϊκό έτος 1994 -1995. Το 
πρόγραμμα αυτό θα διέπεται από τις διατάξεις της απόφασης 
αυτής και'τις διατάξεις των άρθρων 10 έως και 12 του Ν 
2083/1992. 

Αρθρο 2 

Αντικείμενο - Σκοπός 

1. Το προτεινόμενο πρόγραμμα στοχεύει: 
α) Στην άρτια επιστημονική κατάρτιση και εξειδίκευση επι¬ 
στημόνων με γνώσεις Στατιστικής στην επιστήμη της Στατι¬ 
στικής και τις εφαρμογές της, ώστε να έχουν τη δυνατότητα 
να αντιμετωπίζουν με επιστημονικό τρόπο και να επιλύουν 
ποσοτικά προβλήματα που αντιμετωπίζει ο δημόσιος και ιδιω¬ 
τικός τομέας. 

β) Στην εκπαίδευση επιστημόνων από διάφορες επιστημο¬ 
νικές περιοχές στις μεθόδους της Στατιστικής, ώστε να είναι 
σε θέση να χρησιμοποιούν τις μεθόδους αυτές για επίλυση 
των ποσοτικών προβλημάτων που αντιμετωπίζουν στην επι¬ 
στήμη τους. 

V) Στην προετοιμασία διδακτόρων Στατιστικής που θα 
έχουν την κατάρτιση και την ικανότητα για ανεξάρτητη και αυ¬ 
τόνομη προαγωγή της επιστήμης της Στατιστικής, τη στελέ- 
χωση εξειδικευμένων θέσεων του δημόσιου και του ιδιωτικού 
τομέα και την ακαδημαϊκή διδασκαλία της Στατιστικής. 

δ) Η μεταπτυχιακή εκπαίδευση των φοιτητών στο προτεινό- 
μενο πρόγραμμα στοχεύει επίσης στη δημιουργία στελεχών 
που να έχουν τη δυνατότητα να ανταγωνίζονται στον συγκε¬ 
κριμένο επιστημονικό κλάδο αντίστοιχους επιστήμονες από 
άλλες αυρωπαϊκές χώρες που προέρχονται από τα καλύτερα 
Ευρωπαϊκά Πανεπιστήμια. 

2. Οι φοιτητές που θα παρακολουθούν το υπό έγκριση πρό¬ 
γραμμα θα προτρέπονται να κάνουν ένα μέρος των σπουδών 
τους (από ένα ή έως δύο εξάμηνα) σε διεθνώς αναγνωρισμένο 
Πανεπιστήμιο ή Ερευνητικό Ίδρυμα του εξωτερικού που να 
έχει τη δυνατότητα να προσφέρει εκπαίδευση στο σχετικό 
τομέα. 

Στα Πανεπιστήμια αυτά περιλαμβάνεται το Καθολικό Πανε¬ 
πιστήμιο του ί,βυνβη (ΚείήοΙίΘΚθ ϋηίνβΓείΙβίί Ι_βυν8η). Με το 
Πανεπιστήμιο του Ιθυνβπ το Τμήμα Στατιστικής του Ο.Π.Α. 
έχει ήδη θεσμοθετημένο πρόγραμμα ανταλλαγών μέσω προ¬ 
γράμματος ΕΒΑδΜϋδ. Το πρώτο από τα συνεργαζόμενα με 
το πρόγραμμα ερευνητικό κέντρο είναι το Τμήμα Στατιστικής 
του ΠοίΙτείτιείΘά ΕχρθΠΓΠβπΙβΙ 8ΐ3ΐίοη της Αγγλίας. 

Συνεργασία παρόμοιας μορφής με την παραπάνω είναι δυ¬ 
νατόν να γίνε: και με άλλα Πανεπιστήμια ή Ερευνητικά Κέντρα 
του Εξωτερικού με μεταπτυχιακά προγράμματα στη Στατι¬ 
στική. Αυτό θα γίνεται είτε μέσω του ποογράμματος Σωκρά¬ 
της είτε μέσω διμερών συμφωνιών και μετά από απόφαση της 
Γ,Σ.Ε.Σ. η οποία θα αποφαίνεται για την ποιότητα του προ¬ 
γράμματος του ξένου ιδρύματος και την ισοτιμία του με το 
αντίστοιχο πρόγραμμα του Τμήματος Στατιστικής του Ο.Π.Α. 

3. Οι φοιτητές που 6α παρακολουθούν το πρόγραμμα με τη 
μορφή ατυή θα αποκτούν μεταπτυχιακό τίτλο στον οποίο θα 
αναφέρεται και το συνεργαζόμενο στο πρόγραμμα Πανεπι¬ 
στήμιο ή Ερευνητικό Κέντρο του γ -ωτερικού στο οποίο οι φοι¬ 
τητές αυτοί διήνυσαν μέρος των σπουδών τους. 

4. Ενας άλλος στόχος του προγράμματος είναι να προσελ- 
κύσει φοιτητές από Μεσογειακές και Βαλκανικές χώρες. Για 
την επίτευξη του στόχου αυτου θα επιδιωχθεί η συνεργασία 


με Πανεπιστήμια των χωρών αυτών και η αξιοποίηση και επέ¬ 
κταση του ήδη υπάρχοντος δικτύου συνεργασίας για μετα¬ 
πτυχιακές σπουδές και έρευνα που έχει ως συντονιστή το 
Τμήμα Στατιστικής του Ο.Π.Α. και στο οποίο συμμετέχουν το 
Πανεπιστήμιο του ί-θυνβπ, το ΠοίάβΓηδΙβό ΕχρβπηβηίΗΐ 313- 
ίίοη και τα Πανεπιστήμια της Κύπρου, της Αλεξάνδρειας και 
της Χάϊφας. 

Αρθρο 3 

Μεταπτυχιακοί Τίτλοι 
Το Π.Μ.Σ. απονέμει 

α) Μεταπτυχιακό Δίπλωμα Ειδίκευσης στη Στατιστική 
(ΜΔΕΣ). 

β) Μεταπτυχιακό Δίπλωμα Συμπληρωματικής Ειδίκευσης 
στη Στατιστική (ΜΔΣΕ) και 
γ) Διδακτορικό Δίπλωμα. 

Αρθρο 4 

Κατηγορίες Πτυχιούχων 

Αίτηση για το ΜΔΕΣ μπορούν να υποβάλλουν πτυχιούχοι 
Τμημάτων Στατιστικής της ημεδαπής και της αλλοδαπής. Γί¬ 
νονται επίσης δεκτοί, με εξετάσεις και συνυπολογισμό των 
κριτηρίων του Ν. 2083/92, πτυχιούχοι άλλων τμημάτων ΑΕΙ 
της Ελλάδας ή ισοτίμων του εξωτερικού, με ειδίκευση στη 
Στατιστική. 

Υποψήφιοι για το ΜΔΕΣ μπορούν επίσης να είναι οι κάτοχοι 
του μεταπτυχιακού διπλώματος συμπληρωματικής ειδίκευ¬ 
σης του Τμήματος Στατιστικής του Ο.Π.Α. 

Στο πρόγραμμα μεταπτυχιακού διπλώματος συμπληρωμα¬ 
τικής ειδίκευσης (ΜΔΣΕ) γίνονται δεκτοί ως υποψήφιοι πτυ- 
χιούχοι όλων των Α.Ε.Ι. και αντιστοίχων τμημάτων της αλλοδα¬ 
πής. Η διαδικασία επιλογής περιλαμβάνει απαραίτητα εξετά¬ 
σεις. Στη διαδικασία επιλογής συνυπολογίζονται τα κριτήρια 
της παραγράφου 2 του άοθρου 12 του Ν. 2083/92 και αυτά 
της προηγουμένης παραγράφου. 

Για τον καθορισμό της σειράς επιτυχίας λαμβάνονται 
υπόψη, με συντελεστές βαρύτητας που καθορίζει η Γ.Σ.Ε.Σ., 
ο μέσος βαθμός των υποψηφίων σε μαθήματα στατιστικού 
περιεχομένου, η απόδοση σε προφορική συνέντευξη, η από¬ 
δοση στις εξετάσεις, ο βαθμός στις εξετάσεις στα Αγγλικά, η 
τυχόν προϋπάρχουσα ερευνητική δραστηριότητα και όποια 
άλλα κριτήρια υιοθετήσει η Γ.Σ.Ε.Σ. 

Άρθρο 5 

Χρονική Διάρκεια 

Η χρονική διάρκεια για την απονομή των προβλεπομένων 
από το άρθρο 3 τίτλων ορίζεται: Γ ια μεν το ΜΔΕΣ και το ΜΔΣΕ 
σε τέσσερα διδακτικά εξάμηνα, για δε το διδακτορικό δί¬ 
πλωμα σε τέσσερα τουλάχιστον επιπλέον εξάμηνα μετά την 
απόκτηση του ΜΔΕΣ. Σε εξαιρετικές περιπτώσεις, για υπο¬ 
ψηφίους διδάκτορες οι οποίοι έχουν παρακολουθήσει το 
πρόγραμμα του ΜΔΕΣ του τμήματος και οι οποίοι έχουν επι- 
δείξει τεκμηριωμένη πρωτότυπη ερευνητική δραστηριότητα 
κατά το χρονικό διάστημα των μεταπτυχιακών σπουδών τους, 
είναι δυνατή, μετά από αίτηση του ενδιαφερομένου, η μετα¬ 
τροπή της εγγραφής σε εγγραφή για την εκπόνηση διδακτο¬ 
ρικής διατριβής. Στην περίπτωση αυτή ο ελάχιστον χρόνος για 
την απόκτηση του διδακτορικού διπλώματος είναι τρία έτη 
από την αρχική εγγραφή για το ΜΔΕΣ. Γ ια την μετατροπή της 
εγγραφής απαιτείται απόφαση της Γ ενικής Συνέλευσης Ειδι¬ 
κής Σύνθεσης, η οποία λαμβάνεται με πλειοψηφία τουλάχι¬ 
στον των 2/3 των μελών της. Στους φοιτητές αυτούς δεν απο- 
νέμεται το ΜΔΕΣ. 

Μέγιστος χρόνος για την απόκτηση διδακτορικού διπλώμα¬ 
τος είναι τα πέντε έτη μετά την εγγραφή για διδακτορικό. 

Αρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και η κάθε άλλου είδους εκπαιδευτικές 
και ερευνητικές δραστηριότητες για την απονομή των κατά το 
άρθρο 3 μεταπτυχιακών τίτλων ορίζονται ως εξής: 

Α. Για το Μεταπτυχιακό Δίπλωμα Συμπληρωματικής Ειδί¬ 
κευσης στη Στατιστική (Μ.Δ.Σ.Ε. στη Στατιστική) για το πρώτο 
έτος σπουδών απαιτείται η παρακολούθηση και επιτυχής εξέ¬ 
ταση σε τέσσερα ανά εξάμηνο μαθήματα, από τον κατάλογο 
των μαθημάτων που ακολουθεί. Κάθε φοιτητής έχει δικαίωμα 
εγγραφής σε ακριβώς τέσσερα από τα προσφερόμενα ανά 
εξάμηνο μαθήματα. 

Μαθήματα: 

1. Εισαγωγή στις Πιθανότητες. 

2. Εισαγωγή στη Στατιστική. 

3. Εισαγωγή στους Η/Υ 

4. Αριθμοδείκτες και θεωρία Κλιμάκων 

5. θεωρία Κατανομών 

6. Τεχνικές Δειγματοληψίας 

7. Στοχαστικές Ανελίξεις 

8. Στατιστική κατά Βαγθδ 

9. Στατιστικά Πακέτα 

10. Εκτιμητική - Έλεγχοι Υποθέσεων 

11. Χρονολογικές Σειρές - Προβλέψεις 

12. Πολυμεταβλητή Στατιστική Ανάλυση 

13. Ανάλυση Δεδομένων 

14. Μη Παραμετρική Στατιστική 

15. θεωρητική Στατιστική 

16. Στατιστικός Έλεγχος Ποιότητας 

17. Σχεδιασμός και Ανάλυση Πειραμάτων 

18. Σεμινάρια 

Στο δεύτερο έτος σπουδών ο υποψήφιος υποχρεούται να 
εκπονήσει διπλωματική εργασία υπό την επίβλεψη μέλους 
ΔΕΠ του μεταπτυχιακού προγράμματος σπουδών. Είναι δυνα¬ 
τόν, με απόφαση της ΓΣΕΣ, δευτεροετείς μεταπτυχιακοί φοι¬ 
τητές του προγράμματος ΜΔΣΕ να παρακολουθούν μαθή¬ 
ματα του προγράμματος σπουδών. 

Β. Για το Μεταπτυχιακό Δίπλωμα Ειδίκευσης στη Στατι¬ 
στική (ΜΔΕΣ) κατά το πρώτο έτος σπουδών, απαιτείται η πα¬ 
ρακολούθηση και επιτυχής εξέταση σε τέσσερα ανά εξάμηνο 
μαθήματα, από τον κατάλογο των μαθημάτων που ακολουθεί. 
Κάθε φοιτητής έχει δικαίωμα εγγραφής σε ακριβώς τέσσερα 
από τα προσφερόμενα ανά εξάμηνο μαθήματα. 

Μαθήματα: 

1. Χρήση Υπολογιστών στη Στατιστική 

2. Τεχνικές Διακύμανσης 

3. Πειραματικοί Σχεδιασμοί 

4. Ανάλυση Διακριτών Δεδομένων 

5. Πολυμεταβλητή Ανάλυση και Προχωρημένη Ανάλυση 
Δεδομένων 

6. Κατασκευή Στατιστικών και Στοχαστικών Μοντέλων 

7. Δειγματοληπτικές Έρευνες - Σχεδιασμός Πειραμά¬ 
των 

8. Εισαγωγή στη Βιομετρία και την Περιβαλλονολογική 
Στατιστική 

9. Μη Παραμετρική Στατιστική 

10. Ανάλυση Χρονοσειρών 

11. Μη Γραμμικά Μοντέλα 

12. Πρακτική Στατιστική 


13. Προχωρημένη Πολυμεταβλητή Ανάλυση 

14. Γ ενικευμένα Γ ραμμικά Μοντέλα 

15. Προχωρημένη Περιβαλλοντολογική Στατιστική 

16. Βιομηχανική Στατιστική 

17. Στατιστική για τις Επιχειρήσεις 

18. Ψυχοκοινωνική Στατιστική 

19. θεωρία Πιθανοτήτων 

20. θεωρητική Στατιστική 

21. Στατιστικές Μέθοδοι στην Οικονομετρία 

22. Τεχνικές Δημογραφίας 

23. Ειδικά θέματα Στατιστικής 

Γ ια τα μαθήματα που θα προσφέρονται κάθε έτος θα αποφα¬ 
σίζει η Γ.Σ.Ε.Σ. όταν αποφασίζεται η προκήρυξη των θέσεων. 

Στο δεύτερο έτος σπουδών ο φοιτητής του ΜΔΕΣ, υπό την 
επίβλεψη συγκεκριμένου μέλους ΔΕΠ που διδάσκει στο 
ΜΔΕΣ, εκπονεί εργασία ερευνητικού ή αναπτυξιακού περιε¬ 
χομένου πάνω σε πρωτότυπο θέμα. Είναι δυνατόν, με από¬ 
φαση της ΓΣΕΣ, δευτεροετείς μεταπτυχιακοί φοιτητές να πα¬ 
ρακολουθούν μαθήματα του προγράμματος σπουδών. 

Οι φοιτητές του ΜΔΕΣ έχουν τη δυνατότητα να επιλέγουν 
μια από τις προσφερόμενες ειδικεύσεις. Σε πρώτη φάση θα 
λειτουργήσουν ειδικεύσεις α) στην Βιομετρία και Περιβαλλο- 
ντολογική Στατιστική και β) στην Οικονομική, Βιομηχανική και 
Κοινωνική Στατιστική. Είναι δυνατόν με απόφαση της Γ.Σ.Ε.Σ. 
να δημιουργηθούν και άλλες ειδικεύσεις. 

Όσοι επιλέγουν την ειδίκευση στη Βιομετρία και την Περι- 
βαλλοντολογική Στατιστική θα είναι δυνατόν να αφιερώσουν 
τέσσερις μήνες του δεύτερου έτους σπουδών (από τον Ιούνιο 
έως το τέλος Σεπτεμβρίου) σε πρακτική εκπαίδευση και εξά¬ 
σκηση στο ΒοΐηεΓΠδΙβά ΕχρβπιτιβηΙεΙ δίείίοη της Αγγλίας. 
Εκεί το πρόγραμμα προβλέπει μια διπλωματική εργασία, εκ¬ 
παίδευση στη χρήση υπολογιστών στη Στατιστική (κυρίως σε 
μεθόδους που χρησιμοποιούνται στο ΒοΙΜειηδΙθά για σχεδία¬ 
σμά και ανάλυση πειραμάτων) εκπαίδευση στην παροχή στα¬ 
τιστικών συμβουλών και κατασκευή μοντέλων. Όσοι επιλέ¬ 
γουν την ειδίκευση στην Οικονομική, Βιομηχανική και Κοινω¬ 
νική Στατιστική είναι δυνατόν να διανύσουν μέρος των σπου¬ 
δών τους στο Πανεπιστήμιο του Ιθυνβπ, στο αντίστοιχο πρό¬ 
γραμμα. 

Κάποια απο τα μαθήματα των προγραμμάτων είναι δυνα¬ 
τόν, με απόφαση της Γ.Σ.Ε.Σ., να αντικαθίστανται με άλλα μα¬ 
θήματα που ενδέχεται να προσφέρονται για ένα συγκεκρι¬ 
μένο εξάμηνο λόγω της παρουσίας επισκέπτη καθηγητή ή 
εξειδικευμένου επιστήμονα. Είναι επίσης δυνατόν να αντικα¬ 
θίστανται κάποια από τα μαθήματα με πρακτική άσκηση ή 
σειρά σεμιναρίων. 

Η Γ.Σ.Ε.Σ. καθορίζει τα μαθήματα τα οποία είναι υποχρεω¬ 
τικά για κάθε πρόγραμμα. 

Ο αριθμός των ωρών διαλέξεων και φροντιστηριακών ασκή¬ 
σεων για κάθε μάθημα θα καθορίζεται από τη Γ.Σ.Ε.Σ. Σε κα¬ 
μία περίπτωση όμως, ο αριθμός αυτός δεν μπορεί να είναι μι¬ 
κρότερος από 2 ώρες διδασκαλία και 1 ώρα ασκήσεις, ανά 
εβδομάδα. 

Μέρος της αξιολόγησης των φοιτητών είναι δυνατόν να κα¬ 
λύπτεται με εργασίες στο αντίστοιχο μάθημα. 

Με απόφαση της Γ.Σ.Ε.Σ., ή επιτροπής που θα ορίσει η τε¬ 
λευταία, είναι δυνατόν φοιτητής που έχει γίνει δεκτός σε ένα 
από τα δύο μεταπτυχιακά προγράμματα να απαλλάσσεται από 
την παρακολούθηση μαθημάτων αντίστοιχα των οποίων έχει 
ήδη παρακολουθήσει κατά τη διάρκεια των σπουδών του σε 
άλλο Πανεπιστήμιο της Ελλάδος ή του εξωτερικού. Η απαλ¬ 
λαγή αυτή δεν απαλλάσσει τον υποψήφιο από τη συμμετοχή 
στις εξετάσεις του μαθήματος αυτού. 

Οι φοιτητές του ΜΔΣΕ και του ΜΔΕΣ είναι δυνατόν να πα¬ 
ρακολουθούν αντίστοιχα μαθήματα του προγράμματος σπου¬ 
δών σε Α.Ε.Ι, του εξωτερικού και η παρακολούθηση αυτή να 
αναγνωρίζεται. 

Τα βοηθήματα που θα χρησιμοποιούνται από τους φοιτητές 
θα επιλέγονται από την Ελληνική και διεθνή βιβλιογραφία, τη 
σχετική με το αντικείμενο του μαθήματος. 

Η παρακολούθηση των μαθήματών είναι είναι υποχρεωτική 
και απουσία από διαλέξεις πέραν του 30% των διαλέξεων συ- 
νιστά αποτυχία στο αντίστοιχο μάθημα. Η διάταξη αυτή ισχύει 
με τις εξαιρέσεις της προηγουμένης παραγράφου. 

Οι φοιτητές υποβάλλονται στο τέλος κάθε εξαμήνου σε 
εξετάσεις σε όλα τα μαθήματα που διδάχθηκαν στο εξάμηνο 
αυτό. Φοιτητής που θα αποτύχει σε περισσότερα από 1 μαθή¬ 
ματα στις εξετάσεις ενός εξαμήνου δεν έχει δικαίωμα εγγρα¬ 
φής στο επόμενο εξάμηνο. Φοιτητής που έχει αποτύχει σε 
ένα μάθημα κατά τη διάρκεια ενός εξαμήνου με βαθμολογία 
μεγαλύτερη από 20% έχει τη δυνατότητα να επαναλάβει την 
εξέτασή του την επόμενη φορά που θα δοθεί το μάθημα αυτό. 
Αν και αυτή τη φορά αποτύχει, δεν έχει δικαίωμα εγγραφής 
στο επόμενο εξάμηνο. Φοιτητής που θα αποτύχει σε εξετά¬ 
σεις οποιουδήποτε μαθήματος με βαθμολογία μικρότερη του 
20% δεν έχει δικαίωμα εγγραφής στο επόμενο εξάμηνο. 

Η βαθμολογία των εξετάσεων κάθε εξάμηνο για κάθε φοι¬ 
τητή καθορίζεται σε ειδική συνεδρίαση των εξεταστών στην 
οποία εκτιμάται η συνολική απόδοση των φοιτητών. 

Με απόφαση της Γ.Σ.Ε.Σ. είναι δυνατόν να αντικαταστα- 
θούν 1 έως 4 μαθήματα του μεταπτυχιακού προγράμματος 
σπουδών με μαθήματα άλλων μεταπτυχιακών προγραμμάτων 
του Οικονομικού Πανεπιστημίου Αθηνών. 

Η διδασκαλία και οι εξετάσεις θα γίνονται στην Ελληνική ή 
την Αγγλική γλώσσα, ενώ η βιβλιογραφία και η αρθρογραφία 
θα καλύπτει Ελληνικές και Διεθνείς πηγές. 

Μετά την επιτυχή περάτωση των σπουδών και την έγκριση 
διπλωματικής εργασίας (όπου αυτή απαιτείται), απονέμεται 
Μεταπτυχιακό Δίπλωμα Συμπληρωματικής Ειδίκευσης στους 
έχοντες παρακολουθήσει το πρόγραμμα ΜΔΣΕ και Μεταπτυ¬ 
χιακό Δίπλωμα Ειδίκευσης στη Στατιστική στους έχοντες πα¬ 
ρακολουθήσει μέρος του προγράμματος σπουδών σε ένσ από 
τα συνεργαζόμενα Ιδρύματα ή Ερευνητικά Κέντρα του εξωτε¬ 
ρικού απονέμεται μεταπτυχιακός τίτλος στον οποίο θα ανα- 
φέρεται και το συνεργαζόμενο στο πρόγραμμα Πανεπιστήμιο 
ή Ερευνητικό Κέντρο του εξωτερικού στο οποίο οι φοιτητές 
αυτοί διήνυσαν μέρος των σπουδών τους. 

Γ. Διδακτορικό Δίπλωμα 

Αίτηση για εγγραφή στο πρόγραμμα για την απόκτηση Δι¬ 
δακτορικού Διπλώματος μπορούν να υποβάλουν πτυχιούχοι 
του μεταπτυχιακού διπλώματος ειδίκευσης στη Στατιστική 
του Τμήματος Στατιστικής του Ο.Π.Α. ή αντιστοίχου μεταπτυ¬ 
χιακού διπλώματος στη Στατιστική από ισότιμα Τμήματα Στα¬ 
τιστικής της Ελλάδας ή του εξωτερικού. Για την ισοτιμία αυτή 
αποφαίνεται η Γ.Σ.Ε.Σ. Αίτηση τέλος για εγγραφή στο πρό¬ 
γραμμα για την απόκτηση Διδακτορικού Διπλώματος μπορούν 
να υποβάλλουν όσοι έχουν εξασφαλίσει υποτροφία του Ι.Κ.Υ. 
για αντίστοιχες σπουδές. 

Η επιλογή υποψηφίων διδακτόρων μεταξύ αυτών που 
έχουν τα προσόντα που εκτέθηκαν στην προηγούμενη παρά¬ 
γραφο γίνεται από την Γ.Σ.Ε.Σ. με κριτήριο την διαθεσιμότητα 
μελών ΔΕΠ να εποπτεύσουν υποψήφιους διδάκτορες και με 
κριτήρια τα οποία προβλέπει ο Ν. 2083/92. Στα κριτήρια αυτά 
περιλαμβάνονται η προσωπική συνέντευξη, η απόδοση στο 
μεταπτυχιακό πρόγραμμα ειδίκευσης και το δημοσιευμένο 
ερευνητικό έργο. Η ΓΣΕΣ μπορεί να καθορίσει και άλλα κριτή¬ 
ρια, όπως π.χ. εξετάσεις επάρκειας. 

Οι υποψήφιοι διδάκτορες παρουσιάζουν ετησίως την πρό¬ 


οδο της εργασίας τους σε ειδικό ανοικτό σεμινάριο. 

Ο επιβλέπων καθηγητής του υποψήφιου διδάκτορα που 
προβλέπεται από το Ν. 2083/92 πρέπει να είναι μέλος ΔΕΠ 
του τμήματος με τα προσόντα που προβλέπει ο νόμος. Όπου 
αυτό είναι δινατόν ένα πό τα μέλη της τριμελούς συμβουλευ¬ 
τικής επιτροπής και της επταμελούς εξεταστικής επιτροπής 
είναι μέλος ΔΕΠ (κατά προτίμηση καθηγητής) αντιστοίχου 
τμήματος Πανεπιστημίου, ή ερευνητής ερευνηυτικού κέ¬ 
ντρου του εξωτερικού. Κατά προτίμηση, το μέλος αυτό θα 
ανήκει σε ένα από τα Πανεπιστήμια, ή τα Ερευνητικά Κέντρα, 
με τα οποία το τμήμα συνεργάζεται στο πλαίσιο είτε του μετα¬ 
πτυχιακού προγράμματος, είτε άλλου διεθνούς προγράμμα¬ 
τος συνεργασίας. 

Το διδακτορικό δίπλωμα απονέμεται στις περιπτώσεις στις 
οποίες η διατριβή αποτελεί πρωτότυπη συμβολή στην επι¬ 
στήμη. 

Οι φοιτητές του Μ.Δ.Ε. Στατιστικής θα μπορούν να προ¬ 
σφέρουν τις υπηρεσίες τους στο τμήμα ως βοηθοί διδασκα¬ 
λίας ή ως βοηθοί έρευνας για προπτυχιακά μαθήματα. Οι υπο¬ 
ψήφιοι διδάκτορες θα μπορούν να προσφέρουν αντίστοιχες 
υπηρεσίες τόσο για προπτυχιακά όσο και για μεταπτυχιακό 
μαθήματα. 

Αρθρο 7 

Αριθμός εισακτέων 

Ο αριθμός των εισακτέων καθορίζεται στο τέλος του ακα¬ 
δημαϊκού έτους για το επόμενο ακαδημαϊκό έτος, όταν απο- 
φασίζεται η αντίστοιχη προκήρυξη. Ο αριθμός των εισακτέων 
για το Μ.Δ.Σ.Ε. δεν είναι δυνατόν να υπερβαίνει τους τριάντα, 
ενώ αυτός για το Μ.Δ.Ε.Σ. δεν είναι δυνατόν να υπερβαίνει 
τους είκοσι. Στην προκήρυξη δίνεται η μεγαλύτερη δυνατή 
δημοσιότητα. Η προκήρυξη αυτή δημοσιεύεται σε τρεις του¬ 
λάχιστον εφημερίδες και κοινοποιείται σε όλα τα Πανεπιστή¬ 
μια και τα Τ.Ε.Ι. της χώρας. 

Αρθρο 8 
Προσωπικό 

Γ ια το πρόγραμμα θα χρησιμοποιηθεί το διδακτικό προσω¬ 
πικό που υπηρετεί στο Ίδρυμα. Είναι επίσης δυνατόν να χρη¬ 
σιμοποιηθούν επισκέπτες καθηγητές από την Ελλάδα και το 
εξωτερικό και ειδικοί επιστήμονες ή καθηγητές, συνεργαζο- 
μένων με το τμήμα, μεταπτυχιακών προγραμμάτων σπουδών 
ή άλλων διεθνών προγραμμάτων συνεργασίας. 

Προκειμένου να προσελκυσθούν για να διδάξουν στα προ¬ 
γράμματα ικανά και διακεκεριμένα μέλη ΔΕΠ πλήρους και 
αποκλειστικής απασχόλησης του Πανεπιστημίου και ξένοι 
επιστήμονες η Σύγκλητος Ε.Σ., μετά από εισήγηση της 
Γ.Σ.Ε.Σ., έχει την ευχέρεια να παρέχει οικονομικά κίνητρα 
στους διδάσκοντες αυτούς. 

Αρθρο 9 

Υλικοτεχνική Υποδομή 

α. Υπολογιστική Υποδομή. 

Το Κέντρο Υπολογιστών του Πανεπιστημίου καλύπτει μία 
έκταση μεγαλύτερη από 700 τ.μ. είναι σύγχρονο και αποτε- 
λείται από ππείπ-ίΓειτιβε, νΑΧ 8810 και ΥΑΧ 6320 υποστηριζό- 
μενα από λειτουργικά συστήματα νΜ3 και υΐ/ΓΡΙΧ, 10 ννοτΚ- 
δίβΐίοπδ, 25 Ρ03 σε τοπικό δίκτυο, 65 ΡΟβ και 80 τερματικά 
καθώς και το ανάλογο λογισμικό. Το Κέντρο αυτό παρέχει δυ¬ 
νατότητες άνετης εξάσκησης των φοιτητών στα περισσότερα 
μαθήματα του Μ.Δ.Ε. καθώς και απεριόριστη υποστήριξη 
στην έρευνα στα πλαίσια των μαθημάτων και του Διδακτορι¬ 
κού Διπλώματος. 

β- Εργαστηριακοί Χώροι Στατιστικής. 

Στο Πανεπιστήμιο επίσης βρίσκονται υπό διαμόρφωση ερ¬ 
γαστηριακοί χώροι Στατιστικής. 

γ. Χώροι Διδασκαλίας. 

Για τις ανάγκες των μεταπτυχιακών πραγμάτων θα χρησιμο¬ 
ποιηθούν δύο αίθουσες χωρητικότητας 40 ατόμων εκάστη. 
θα χρησιμοποιηθούν επίσης σύγχρονα μέσα διδασκαλίας που 
διαθέτει ήδη το Πανεπιστήμιο. 

δ. Βιβλιοθήκη. 

Η Βιβλιοθήκη του Ο.Π.Α. εξυπηρετεί τις διδακτικές, ερευ¬ 
νητικές και εκπαιδευτικές ανάγκες των μελών του και διαθέ¬ 
τει περίπου 50.000 βιβλία στην Ελληνική γλώσσα και μερικές 
χιλιάδες σε διάφορες ξένες γλώσσες. Η Βιβλιοθήκη είναι συν¬ 
δρομητής σε εκατοντάδες επιστημονικά περιοδικά και ερευ¬ 
νητικές σειρές που άπτονται των ενδιαφερόντων του Πανεπι¬ 
στημίου. Εχει επίσης συνάψει συμφωνίες δανεισμού και 
ανταλλαγών με όλες τις κύριες Βιβλιοθήκες στην Ελλάδα και 
αρκετές στο εξωτερικό. 

Το Πανεπιστήμιο έχει εγκαταστήσει ολοκληρωμένο σύ¬ 
στημα αυτοματοποίησης Βιβλιοθήκης, παρέχοντας έτσι όλες 
τις λειτουργίες μιας σύγχρονης Βιβλιοθήκης. Έτσι, η βιβλιο¬ 
θήκη μας θα είναι σε θέση να εξυπηρετήσει όλους τους Με¬ 
ταπτυχιακούς φοιτητές, παρέχοντάς τους πρόσβαση στην 
νέα τεχνολογία της επιγραμμικής αναζήτησης όλης της απαι- 
τούμενης βιβλιογραφίας. 

ε) Υποστήριξη. 

Το Π.Μ.Σ. θα έχει μόνιμη γραμματειακή υποστήριξη από 
την Γραμματεία του Τμήματος. Η υποστήριξη αυτή, ανεπαρ¬ 
κής προς το παρόν, αναμένεται να ενισχυθεί από την κεντρική 
διοίκηση του Πανεπιστημίου. Το πρόγραμμα θα υποστηρίζε¬ 
ται επίσης από το ήδη υπάρχον γραφείο Δημοσίων Σχέσεων 
και Εύρεσης Εργασίας του Πανεπιστημίου 

Αρθρο 10 

Διάρκεια Λειτουργίας 

_ Το Π.Μ.Σ. σχεδιάζεται να λειτουργήσει σε μόνιμη βάση. Το 
< Μήμα έχει την δυνατότητα να αναμορφώνει τα μαθήματα 
όποτε αυτό κρίνεται αναγαίο. Το επιπλέον κόστος για την τε¬ 
χνική υποδομή που απαιτείται για την υποστήριξη των νέων 
μαθημάτων θα εξασφαλίζεται από ερευνητικά προγράμματα 
που θα αναλαμβάνει το Τμήμα. Η αρχική φάση λειτουργίας 
ορίζεται σε 5 - 7 έτη. 

Άρθρο 11 

Κόστος Λειτουργίας 
α. Υλικοτεχνική Υποδομή. 

Το κόστος της υλικοτεχνικής υποδομής θα είναι σχετικά 
περιορισμένο και εκτιμάται ως εξής: 

ί) Χώροι διδασκαλίας: θα αναβαθμισθούν οι υπάρχοντες 
χώροι διδασκαλίας οι οποίοι ήδη χρησιμοποιούνται κατά τη δι¬ 
δασκαλία των μαθημάτων του υφιστάμενου προγράμματος 
προπτυχιακών σπουδών. 

ϋ) Βιβλιοθήκη: Θα χρησιμοποιηθούν οι ίδιες πηγές (βιβλία - 
περιοδικά) που χρησιμοποιούνται από ερευνητές - διδακτικό 
προσωπικό. 

ϋί) Υπολογιστική Υποδομή: Το κόστος αυτής της κατηγο¬ 
ρίας θο είναι επίσης σχετικά περιορισμένο αφού θα γίνεται 
καλύτερη αξιοποίηση των υφιστάμενων εγκαταστάσεων Η/Υ 
του Πανεπιστημίου. 

β. Συνολικό λειτουργικό κοστος σε ετήσια βάση. 

Το κόστος λειτουργίας των προγραμμάτων υπολογίζεται σε 
50 εκ. δρχ. ανά έτος λειτουργίας. Το κόστος λειτουργία,: του 
προγράμματος κατά το πρώτο έτος σπουδών θα περιορισθπ 


ουσιαστικά στο κόστος αναβάθμισης της υλικοτεχνικής υπο¬ 
δομής που αναφέρθηκε πιο πάνω, ενώ το πρόσθετο κόστος 
για προσωπικό είναι περιορισμένο αφού τα περισσότερα μα¬ 
θήματα θα προσφέρονται από τα υπάρχοντα μέλη ΔΕΠ. Η 
πρόσληψη νέων μελών ΔΕΠ θα γίνεται βάσει των αποφάσεων 
του ΥΠΕΠΘ. 

γ. Χρηματοδότηση του προγράμματος. 

Το Π.Μ.Σ. θα χρηματοδοτείται από τρεις πηγές: 

ί) Από του Υπουργείου Παιδείας με 1.500.000 χ 7 έτη = 
10.500.000 δρχ. 

ίί) Από ιδιωτικούς και δημόσιους φορείς με εισφορές, με 
υποτροφίες σε μεταπτυχιακούς φοιτητές και κυρίως με τη 
χρηματοδότηση ερευνητικών εργασιών που θα διεξάγονται 
από μεταπτυχιακούς φοιτητές υπό την επίβλεψη των μελών 
ΔΕΠ. 

ϋί) Από τα δίδακτρα και τα εξέταστρα που θα καλύπτουν το 
κόστος συμμετοχής στις διαδικασίες επιλογής που θα κατα- 
βάλονται από τους εκπαιδευόμενους σύμφωνα με το άρθρο 
12, παρ. 7 του Ν. 2083/92, και θα κατατίθενται σε ειδικό λο¬ 
γαριασμό της Επιτροπής Ερευνών του Ο.Π.Α. ή στο λογαρια¬ 
σμό Ερευνητικού Ινστιτούτου του Τμήματος, εφόσον τέτοιο 
Ινστιτούτο ιδρυθεί. Τα δίδακτρα αυτά καθορίζονται ως εξής: 

Γ ια τα μεταπτυχιακά προγράμματα ειδίκευσης και το πρό¬ 
γραμμα διδακτορικού, για φοιτητές της Ελλάδας και χωρών 
της Ευρωπαϊκής Ένωσης και Κύπρου στο ποσό των 500 χιλ. 
δρχ. για το πρώτο έτος λειτουργίας. Γ ια φοιτητές που προέρ¬ 
χονται από χώρες εκτός Ευρωπαϊκής Ένωσης και Κύπρου στο 
ποσό των 800 χιλ. δρχ. για το πρώτο έτος λειτουργίας. Οι φοι¬ 
τητές του Μ.Δ.Ε. και υποψήφιοι διδάκτορες απαλλάσονται 
κατά 200 χιλ. δρχ. από τα δίδακτρα αυτά για τις υπηρεσίες 
που θα προσφέρουν ως βοηθοί διδασκαλίας και έρευνας. Εί¬ 
ναι δυνατόν επίσης να απαλλάσσονται τόσο αυτοί όσο και άλ¬ 
λοι μεταπτυχιακοί φοιτητές από μέρος ή το σύνολο των διδά¬ 
κτρων, από υποτροφίες που θα χορηγεί είτε το τμήμα είτε άλ¬ 
λοι δημόσιοι ή ιδιωτικοί φορείς. Το ποσό αυτό των διδάκτρων 
αναπροσαρμόζεται κάθε έτος με απόφαση της Γ.Σ.Ε.Σ. και 
έγκριση της Συγκλήτου Ειδικής Σύνθεσης. Οι φοιτητές οι 
οποίοι θα πραγματοποιήσουν μέρος των σπουδών τους σε 
Πανεπιστήμιο του εξωτερικού θα υποχρεούνται στην κατα¬ 
βολή των αντίστοιχων διδάκτρων στο Πανεπιστήμιο του εξω¬ 
τερικού, απαλλασσόμενοι από τα δίδακτρα που θα κατέβαλαν 
για το αντίστοιχο διάστημα σπουδών στην Ελλάδα. 

Φοιτητής που επανεγγράφεται σε μάθημα λόγω αποτυχίας, 
υποχρεούται να καταβάλει εξέταστρα 50 χιλιάδων δραχμών, 
αναπροσαρμοζόμενα ετησίως με απόφαση της Γ.Σ.Ε.Σ., και 
έγκριση της Συγκλήτου Ειδικής Σύνθεσης, ανεξάρτητα από το 
αν θα παρακολουθήσει και πάλι ή όχι το μάθημα. Για συμμε¬ 
τοχή στις διδασκαλίες επιλογής κάθε υποψήφιος υποχρεού- 
ται να καταβάλει παράβολο 20 χιλ. δρχ. Τα ποσά αυτά ανα¬ 
προσαρμόζονται κάθε έτος με απόφαση της Γ.Σ.Ε.Σ. και 
έγκριση της Συγκλήτου Ειδικής Σύνθεσης. 

Τα δίδακτρα, οι υποτροφίες, οι οικονομικές ενισχύσεις, τα 
παράβολα και η κάθε είδους ενίσχυση του προγράμματος θα 
κατατίθενται στον Ειδικό Λογαριασμό Έρευνας του Πανεπι¬ 
στημίου ή στο λογαριασμό Ερευνητικού Ινστιτούτου του Τμή¬ 
ματος, εφόσον τέτοιο Ινστιτούτο ιδρυθεί. Τα χρήματα αυτά θα 
διατίθενται αποκλειστικά για τις ανάγκες και τη βελτίωση του 
μεταπτυχιακού προγράμματος του Τμήματος Στατιστικής του 
Ο.Π.Α. 

Άρθρο 12 

Μεταβατικές Διατάξεις 

Υπάρχοντες μεταπτυχιακοί φοιτητές εντάσσονται στο Πρό¬ 
γραμμα με απόφαση της Γ.Σ.Ε.Σ., έπειτα από εισήγηση της 
Συντονιστικής Επιτροπής. 

Κάθε θέμα που δεν προβλέπεται από τις διατάξεις της από¬ 
φασης αυτής, θα ρυθμιστεί από τον κανονισμό μεταπτυχια¬ 
κών σπουδών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Φ.124/94/Β2/2413 (6) 

Αδεια κατοχής β' θέσης στο Γεώργιο Παπαστρατή. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν 1268/82 «για τη δομή και 
λειτουργία των Ανώτατων Εκπ/κών Ιδρυμάτων» όπως συ¬ 
μπληρώθηκε με την παρ. 6 του άρθρου 48 του Ν 1404/83. 

2. Του άρθρου 2 παρ. 3 του Ν. 1821/88 (ΦΕΚ 271/8.12.88 
τ.Α'). 

3. Το αριθμ. 459/2.11.83 Π.Δ/γμα (ΦΕΚ 175/29.11.83 
τ.Α'). 

4. Τα αριθμ. 14874/632/6/87, 11527/507/10.5.88 Έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ 3 του Ν 1835/89 (ΦΕΚ 
76/14.3.89 τ.Α'). 

6. Το αριθμ. 12582/2697 έγγραφο του Παν/μίου Αθηνών. 

7. Τις διατάξεις του άρθρου 32 παρ. 18 του ν. 2190/94 
(ΦΕΚ 28 τ.Α). 

8. Την αριθ. Η/11086/4.11.93 απόφαση εκχώρισης αρμο¬ 
διοτήτων στην Υφυπουργό του ΥΠΕΠΘ (ΦΕΚ 842/4.11.93 
τ.β.), αποφασίζουμε, παρέχουμε την άδεια στον Γεώργιο Πα¬ 
παστρατή επίκουρο καθηγητή της Ιατρικής Σχολής του Παν/ 
μίου Αθηνών προκειμένου να κατέχει και τη θέση του Προέ¬ 
δρου του Δ.Σ. στο Περιφ. Γ ενικό Νοσοκομείο Αθηνών. 

Το σύνολο των αποδοχών και από τις δύο θέσεις δεν μπορεί 
να υπερβαίνει σε καμία περίπτωση το ανώτατο όριο απολα¬ 
βών του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Ιουλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Α ριθ. 959/ΤΣΕΠ 32.1 (7) 

Παράταση ισχύος των αδειών επισκευής κτιρίων βλαβέντων 
από του σεισμούς του 1988 στους Νομούς Ηλείας και Ζα¬ 
κύνθου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις: 

1 .Το Ν. 867/79 (ΦΕΚ 24/Α/7.2.79) «Περί κυρώσεως, τρο- 
ποποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περίαποκαταστάσεως ζημιών εκ 
σεισμών Βορ. Ελλάδος». 

2. Το Ν. 1190/81 (ΦΕΚ 203/Α/30.7.81) «Περί κυρώσεως 
της από 26.3.81 Πράξεως του Νομοθετικού Περιεχομένου 
περί αποκαταστάσεως ζημιών εκ σεισμών 1981» και ειδικό¬ 
τερα το άρθρο 3 αυτής. 

3. Την με αριθμό 101 /1.11.88 Πράξη Υπουργικού Συμβου¬ 
λίου με την οποία οριοθετήθηκε η σεισμόπληκτη περιοχή των 
Νομών Ηλείας και Ζακύνθου και ορίστηκαν οι αρχικές προθε¬ 
σμίες υποβολής αιτήσεων. 


4. Την Απόφαση 250/ΤΣΕΠ 32.1/17.3.93 σχετικά με την 
παράταση ισχύος των αδειών επισκευής κτιρίων βλαβέντων 
από τους σεισμούς στους Νομούς Μεσσηνίας, Ηλείας, Ζα¬ 
κύνθου, Πρεβέζης, Κιλκίς και Πέλλης. 

5. Την με αριθμό Δ16α/04/773/29.11.90 Κοινή Απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων από τον 
κανόνα των τριών υπογραφών». 

6. Το Π.Δ.69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

7. Την Απόφαση 71/26.10.93 του Πρωθυπουργού «περί 
καθορισμού αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. Γιάννη Σουλαδάκη». 

8. Την ανάγκη αποκατάστασης των οικοδομών που έπαθαν 
ζημιές από τους σεισμούς και που η αντοχή τους είναι επι¬ 
σφαλής, αποφασίζουμε: 

1. Εγκρίνουμε όπως, στις περιπτώσεις που οι άδειες επι¬ 
σκευής σεισμόπληκτων κτισμάτων των Νομών Ηλείας και Ζα¬ 
κύνθου που επλήγησαν από τους σεισμούς του 1988 και 
έχουν λήξει, χορηγηθεί παράταση της ισχύος τους μέχρι 
31.12.94. 

Η παραπάνω παράταση θα χορηγείται μετά από σχετική αί¬ 
τηση που θα υποβάλλουν οι ενδιαφερόμενοι στους αρμόδιους 
Τομείς Αποκατάστασης Σεισμόπληκτων, η οποία θα συνο¬ 
δεύεται από έκθεση του επιβλέποντα Μηχανικού. 

2. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουνίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΣΟΥΛΑΔΑΚΗΣ 
-- 

Αριθ. Τ.Τ. 12948 (8) 

Σύσταση προσωρινών θέσεων με σχέση εργασίας ιδιωτικού 
δικαίου αορίστου χρόνου στο Δήμο Ανω Λιοσίων Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1188/81, περί κυρώσεως του κώ¬ 
δικα καταστάσεως προσωπικού ΟΤΑ, σε συνδιασμό με τις 
όμοιες των Π.Δ/των 37Α/87 και 22/90. 

2. Τις διατάξεις του άρθρου 12 του Ν. 2130/93, ο οποίος 
δημοσιεύτηκε στο ΦΕΚ 62Α/23.4 93. 

3. Την αριθμ. 76/93 απόφαση του Δημάρχου Άνω Λιοσίων. 

4. Το αριθ. 23015/20.5.94 έγγραφο του Υπουργείου Εσω¬ 
τερικών, με το οποίο παρέχεται κατ’ εξαίρεση, η έγκριση ολο¬ 
κλήρωσης των διδασκαλιών κατάταξης προσωπικού, κατά τις 
διατάξεις του Ν. 2130/93, αποφασίζουμε, νόμιμη είναι η 
αριθμ. 76/93 απόφαση του Δημάρχου Άνω Λιοσίων, με την 
οποία: 

Συνιστώνται τρεις (3) προσωρινές προσωπαγείς θέσεις με 
σχέση εργασίας ιδιωτικού δικαίου αορίστου χρόνου ειδικότη¬ 
τας Τεχνολογικών Πολιτικών Μηχανικών και μία (1) προσω¬ 
ρινή προσωπαγής θέση με σχέση εργασίας ιδιωτικού δικαίου 
αορίστου χρόνου ειδικότητας δενδροκηπουρού. 

Στις ανωτέρω θέσεις θα καταταγούν ισάριθμοι υπάλληλοι, 
που υπηρετούν στο Δήμο Άνω Λιοσίων, με τις αντίστοιχες ει¬ 
δικότητες και πληρούν τις προϋποθέσεις που ορίζει ο Νόμος, 
για την κατάταξή τους. 

Από τις διατάξεις της παρούσης απόφασης, προκαλείται 
δαπάνη, ύψους 6.300.000 δραχ. περίπου για το τρέχον έτος 

και 11.800.000 δραχ. για καθένα από τα επόμενα έτη. 

Για την ανωτέρω δαπάνη, έχει εγγράφει πίστωση στον 
προϋπολογισμό του Δήμου Άνω Λιοσίων, ύψους α) 
90.000.000 δραχ. υπό στοιχεία Κ.Α. 75/112.1 και β) 
90.000.000 δραχ. υπό στοιχεία Κ.Α. 05/111.1. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αιγάλεω, 17 Ιουνίου 1994 

Η ΝΟΜΑΡΧΗΣ 

Μ. ΣΗΜΑΝΤΩΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



